મહારાષ્ટ્ર ગવર્નમેન્ટે પોતાનો રિયલ્ટી રેગ્યુલેશન ઍક્ટ બહાર પાડ્યો. ગવર્નમેન્ટ આ માટે હાઉસિંગ રેગ્યુલેટરી ઑથોરિટી નીમશે. એમસીએચઆઇએ મહારાષ્ટ્ર કૅબિનેટના આ નિર્ણયને વધાવી લીધો. છતાં સૌથી મુખ્ય વાત એ છે કે જો પ્રોજેક્ટમાં વિલંબ થાય તો ફક્ત ડેવલપર કે બિલ્ડર જ વાંકમાં ન આવે, કારણ કે બીજાં ઘણાં કારણો હોય છે જેને ડેવલપર કાબૂમાં નથી લાવી શકતો. એટલે બધાના હિતની વાત એ છે પાસિંગ ઑથોરિટી, હાઇરાઇઝ કમિટી જેવા યોગ્ય સત્તાધારીઓએ આ બધી વસ્તુઓને પ્રાથમિકતા આપી મર્યાદિત સમયમાં એનો નિવેડો લાવવો જોઈએ. આ ડિપાર્ટમેન્ટોની જવાબદારી એ છે કે તેમણે સમયસર પરવાનગી આપવી જોઈએ અને એક જ જગ્યાએથી આ બધી કાર્યશૈલી પાર પડી જવી જોઈએ. શરૂ થયેલી આ પારદર્શકતા સમયાંતરે પણ ચાલુ રહી અને વર્ષના અંત સુધી પણ જળવાયેલી રહી હતી.